SHBA, përmbytje në Mizuri
Shirat e pazakontë sollën përmbytje duke marr jetët e të paktën 13 personave
Përmbytjet e rralla të dimrit bllokuan dy autostrada në Mizuri të martën, rrezikuan qindra shtëpi dhe biznese dhe bënë që ujrat e zeza të derdhen të pafiltruara në lum. Autoritetet paralajmëruan banorët të mos ngisnin makinat në zonat e përmbytura: Banorët në zonën West Alton të Mizurit, në veri të St. Luisit, po evakuohen para se ujrat e rrëmbyer të arrijnë nivele më të larta. Lumi Misisipi është ngritur mbi argjinaturën kryesore që kontrollon rrjedhën e ujit në zonë. Roja bregdetare amerikane mbylli një pjesë të lumit pranë St. Luisit për të mbrojtur qytetin dhe po vëzhgon nga afër argjinaturat. Banorëve iu kërkua ndihmë për të vendosur thasë me rërë përgjatë bregut të lumit. Megjithëse shiu ka pushuar, autoritetet thonë se pjesa më e keqe e përmbytjeve nuk ka ardhur ende: tha guverbatori i shtetit. ((NARRATOR)) Roja Bregdetare është thirrur për të ndihmuar në evakuimin e zonës dhe për të ndihmuar trafikun në rrugët e bllokuara. Rrugët janë mbyllur në 500 pika në këtë shtet. Me pjesë të lumit të bllokuara për të gjitha anijet, transporti i prodhimeve bujqësore dhe mallrave të tjerë është pezulluar.